Xavin Hotel Harkány

Hollóházi kerámia kiállítás a Siklósi Várban
2024-02-08 11:00 - 13:00 UTC | Siklósi Vár, Vajda János tér 8., Siklós, Baranya, 7800, Magyarország
A Hollóházi kerámia nem kizárólag Borsod-Abaúj-Zemplén, de Baranya vármegye egyik színfoltja is lesz, méghozzá 2024.02.08. 11:00 órától, amikor is a „Száz Szász” kiállítás kezdetét veszi Siklóson, a Siklósi Várban. A kiállítás témája: Szász Endre és a Hollóházi Kerámiák.
A kiállítást megnyitja, valamint a rendezvény fővédnöke: Krucsainé Herter Anikó, Kulturális Kapcsolatokért és Fejlesztésekért Felelős Helyettes Államtitkár
Beszédet mondanak:

Nagy Csaba, Országgyűlési Képviselő
Riegl Gábor, Siklós Polgármestere
A vendégeket Pedig Szentgyörgyváry Péter Várkapitány köszönti.

Szász Endre Hollóházi Porcelán kiállítása Siklóson – plakát

Farsangi Bál a Siklósi Művelődési Házban 2024
2024-02-10 21:00 - 2024-02-11 03:00 | Siklós, Művelődési Ház, Kossuth tér 15., Siklós, Baranya, 7800, Magyarország
Farsangi bál Siklós Város Önkormányzatának szervezésében a város művelődési házában 2024.02.10-én szombaton 21:00 – 03:00 között.
A helyszínen büfé és a Royal Zenekar vár mindenkit, sok – sok fánkkal, zenés mulatsággal, jó hangulattal.
Belépő ára: 2 000Ft jelmezben, 2 500 Ft jelmez nélkül.
Farsangi Bál Siklóson 2024.02.10-én szombaton – plakát

Vidékünk Kincsei - Siklóson
2024-02-17 14:00 - 17:00 | Siklósi könyvtár, Köztársaság tér 8., Siklós, Baranya, 7800, Magyarország
A Vidékünk Kincsei ismeretterjesztő – kulturális – hagyományőrző programsorozat azok számára lehet elsősorban érdekes, akiket a környék és Siklós történelme foglalkoztat, 2024.02.17-én ugyanis a Siklósi Vár- és Múzeumbaráti Kör, a Siklósi Térségi Könyvtár és a Siklósi Sárkányos Lovagrend szervezésében az előadás 3. alkalommal kerül megrendezésre a város könyvtárában.
Közreműködők:

Janus Pannonius Múzeum Régészeti Osztálya
Siklósi Vár- és Múzeumbaráti kör
Siklósi Hagyományőrző Egyesület Lovas Szakosztálya
Vándorló Történelem Hadi és Történelmi Kulturális Társaság
Siklósi Sárkányos Lovagrend

A belépés díjtalan!
Vidékünk kincsei történelmi, kulturális ismeretterjesztő programsorozat 3. része – Siklósi Városi Könyvtár.

Majka koncert Siklós - Városnapok 2024
2024-04-12 - 2024-04-13 | Siklósi Vár, Vajda János tér 8., Siklós, Baranya, 7800, Magyarország
Majka koncerttel indítja Siklós az idei fesztiválszezont! Ezzel az ingyenes programmal indítja a környékbeliek és a Baranyába látogatók számára az évet a váras város, a tavalyi nagy sikerre való tekintettel ez évben is megrendezésre kerül a Siklósi Városnapok, melyen többek között a már említett Majka mellett Szikora Robi és az R-GO, Sipos F. Tamás és Kozsó ill. az Ámokfutók is a színpadon lesznek!

Az érdeklődők a legnagyobb sztárok koncertjei mellett többek között kirakodó vásárt, kézműves termékeket és a különböző borászatok nedűit is megtalálják majd a rendezvényen.
A további fellépőkkel később még frissül az eseménynaptárunk bejegyzése.
Ami viszont biztos, hogy az időpont: 2024.04.12. – 2023.04.13.

További programok, fellépők:

Don’t stop the queen
Dj. Pepe, Dj. Tomi
Tenkes Szőlőszemei Fúvószenekar
M-Kovács Réka zenés interaktív gyerekműsor
Dolce Hegedűegyüttes
Szabó Család
Siklósi Ifjúsági Fúvószeneker
Tenkes Vegyeskar

Majális, Siklós - 2024
2024-05-01 10:00 - 15:00 | Siklós, Béke tér, Béke tér, Siklós, Baranya, 7800, Magyarország
A majális Siklós városában sem maradhat el 2024-ben!
A város családi programokkal és bemutatókkal, valamint májusfa állítással készül a látogatók számára 2024.05.01-én 10:00 – 15:00 között.
Helyszín: Siklós, Béke tér
Szervező: Várunkért és Városunkért Egyesület és Siklós Város Önkormányzata

10:00 : Civil Májusfa állítás
10:30 : Köszöntő
10:45 : Bemelegítő (Zumba vagy aerobik bemutató)
11:00 : Csárdi Milán bűvészműsora
11:30 : M-Kovács Réka gyermekműsora
12:30 : Zsákbanfutás és lángosevő verseny
13:30 : Uracs Mónika zenés műsora
14:00 : Siklósi kadétok sorversenye
Egész napos programok:

Kispályás foci
Streetball verseny
Egészségügyi sarok
Kadét sarok
Sport sarok
Légvárak
Arcfestés
Csillámtetoválás
Gurulós játékok
Gyerek sarok
Lovagoltatás
Íjászat
Fúvócső célbalövés
Rally autók

A szervezők a műsorváltoztatás jogát fenntartják!
Szeretettel vár mindenkit Siklós!
Majális Siklós városában, 2024.05.01.

Pünkösd, Siklós, 2024
2024-05-18 11:00 - 2024-05-20 17:00 | Siklósi Vár, Vajda János tér 8., Siklós, Baranya, 7800, Magyarország
Pünkösd Siklós Várában 2024.05.18. – 20. között, mely egyrészt a Pünkösd ünnepét, másrészt a vár hagyományait eleveníti fel, sok – sok család programlehetőséggel!
Programok:

2024.05.18. (szombat)

11.00 SIKLÓSI VÁR TÖRTÉNETE
12.00 FEGYVEREK A KÖZÉPKORBAN
12.30 RENESZÁNSZ MÁTYÁS KORÁBAN
13.00 SÉTA A MALKOCS BEJ DZSÁMIBAN
14.00 IGAZÁN SÖTÉT KÖZÉPKOR
14.30 VÁRTÖRTÉNETI ELŐADÁS

2024.05.19. (vasárnap)

11.00 ÜNNEPI TÁRLATVEZETÉS
12.00 RENESZÁNSZ MÁTYÁS KORÁBAN
12.30 MALKOCS BEJ DZSÁMI ÉS A TÖRÖK SIKLÓS
13.00 ERŐSEN A GYERMEKEKÉRT (CESA ERŐNAPOK) ERŐSEMBER ZARÁNDOKHELY AVATÓ

2024.05.20. (hétfő)

10.00 FALB BENCE KONCERTJE A VÁRKÁPOLNÁBAN
11.00 FEGYVEREK A KÖZÉPKORBAN
12.00 IGAZÁN SÖTÉT KÖZÉPKOR
13.00 RENESZÁNSZ MÁTYÁS KORÁBAN
14.00 VÁRTÖRTÉNETI ELŐADÁS

Pünkösd a Siklósi Várban 2024.05.18. – 20. között családi programokkal

Siklósi Szalon, kiállítás, 2024
2024-06-01 - 2024-09-01 | Siklósi Vár, Vajda János tér 8., Siklós, Baranya, 7800, Magyarország
Siklósi Szalon 2024: a vár minden évben szalonná avanzsál a nyári időszakra, ami egy festőművészeti kiállítást foglal magában a kiállítóteremben.
Idén ez az időszak 2024.06.01. – 2024.09.01. közé esik, naponta 10:00 – 18:00 között.
Megnyitó – 2024.06.01., 17:00
A Siklósi Várszínház Kft. és Siklós Város Önkormányzata tisztelettel meghívja Önt, kedves családját és barátait a SIKLÓSI SZALON kiállításának megnyitójára 2024. június 1-én (szombaton) 17:00 órára a Siklósi Vár emeleti kiállítótermébe.
A vendégeket köszönti: Riegl Gábor Siklós város polgármestere
A kiállítást megnyitja: Dr. Cs. Tóth János művészettörténész
Közreműködik: Németh János színművész
17.30-kor koncert a Várkápolnában. Közreműködnek:

Inhoff Ede trombitaművész
Rózsa Bernadett magánénekes
és a Dolce Hegedűegyüttes

A kiállítást rendezte: Baky Péter festőművész
A kiállítás kurátora: Kovács Ferenc festőművész
A kiállítás a várbelépők megvásárlásával látogatható.
Siklósi Szalon, 2024.06.01. – 2024.09.01. közötti állandó kiállítás a Siklósi Várban

Nemzeti Összetartozás Napja a Siklósi Várban
2024-06-04 20:30 - 21:00 | Siklósi Vár, Vajda János tér 8., Siklós, Baranya, 7800, Magyarország
Nemzeti Összetartozás Napja alkalmából rendezvény 2024.06.04-én kedden, 20:30-kor a Siklósi Várkertben!
A 2010-ben törvénybe foglalt emléknap az 1920-as trianoni békeszerződés aláírásának évfordulójára való emlékezés céljából jött létre.

Emlékműsor
Koncert
Őrtűz gyújtás

Nemzeti Összetartozás Napja 2024, Siklós

Rudán Joe és Kalapács József koncert, Siklós
2024-06-08 18:30 - 23:30 | Siklósi Vár, Vajda János tér 8., Siklós, Baranya, 7800, Magyarország
Rudán Joe és Kalapács József, a két rocklegenda is koncertet ad Siklós Várában, a várudvaron 2024.06.08-án szombaton! Ez a X. Végenvan Rockfesztivál!
Programok, koncertek:

18:30: Nihil Chips
20:30: Rudán Joe és Kalapács József
22:00: The Garden

A belépés ingyenes.

Kutyaparádé a Siklóson
2024-06-15 | Siklósi Vár, Vajda János tér 8., Siklós, Baranya, 7800, Magyarország
Kutyabarátok számára egy érdekes programlehetőség: 2024-ben is megrendezésre kerül Siklóson a Kutyaparádé!
A II.Kutyaparádénak is az előző évhez hasonlóan a Siklósi Várkert ad otthont 2024.06.15-én szombaton Siklós Város Önkormányzatának támogatásával.
Ez a rendezvény arra hivatott, hogy az emberek és kutyáik kapcsolata még jobban elmélyülhessen olyan lehetőségek által, amely szórakoztató, tartalmas időtöltést is jelent. Mindemellett az idelátogatóknak bemutatókkal, előadásokkal, izgalmas programokkal is szeretnének a szervezők kedveskedni. Így nem csak a kutyatulajdonosok találják meg a kellemes kikapcsolódás lehetőségét, hanem bárki, aki nyitott az új izgalmakra.
A rendezvény nem csupán egy sportesemény, hanem egy kutyás ünnep, ahol a szervezők célul tűzték ki a felelős állattartás előre mozdítását is. Valamint bemutatják, hogy miért is szenvedélyünk a kutya. A II.Kutyaparádén megismerhetik a szolgálati jellegű őrző-védő, agility jellegű akadálypályával, az engedelmes feladatok végrehajtásának kihívásaival, valamint a kutyás akadályfutás erőpróbájával is.
Nevezés: siklós.kutyaparade@gmail.com
2. Kutyaparádé Siklóson, 2024.06.15.

2. Kutyaparádé Siklós – nevezés tudnivalói

Múzeumok Éjszakája, Siklós, 2024
2024-06-22 20:00 - 22:00 | Siklós, Malkocs bej dzsámi, Vörösmarty u. 2., Siklós, Baranya, 7800, Magyarország
Múzeumok éjszakája Siklóson – hasonlóan az ormánsági eseményhez, Siklóson is megtartják ezt a mostanra már hagyományosnak nevezhető rendezvényt, méghozzá a Malkocs bej dzsámiban 2024.06.22-én szombaton.
﻿﻿
Múzeumok Éjszakája Siklós, Malkocs bej dzsámi, 2024
Az eseményen 20:00 – 24:00 között megtekinthető a török kori létesítmény.

Gördülő Dűlők Villány, 2024
2024-06-29 10:00 - 17:00 | Villány, Rendezvénytér, Ady Endre fasor, Villány, Baranya, 7773, Magyarország
Gördülő Dűlők, vörösborok, két keréken Villányban és környékén 2024-ben is!
A tavalyi eseményen a Villány és Villánykövesd között tavaly átadott 4 km-es vadonatúj kerékpárút apropóján egy igazán kellemes élményben lehetett része mindenkinek, ahol a sportolás és a borvidék, valamint a pincészetek „keresztezték egymás útjait”. Nem lesz ez másként idén sem, sőt, a tartalom kicsit még bővül is az előző évekhez képest.
Azonban változatlanul 3 útvonalon és két keréken ismerhetjük meg Villányt és a környékbeli falvakat, igazán szép és nyugodt környezetben.
Ez a Gördülő Dűlők 2024- a Villányi Borvidék szervezésében, 2024.06.29-én 10:00-tól!
Fedezzük fel együtt a csodás tájakat Villánytól Siklósig – Villánykövesd, Nagyharsány, Palkonya, Vokány érintésével – 3 különböző távon és útvonalon, számos borászat portáját megismerve!

1. útvonal: Villány – Kisharsány – Nagytótfalu – Siklós

Táv: 20 km
Térkép itt érhető el
Günzer Családi Birtok (Villány, Oporto u. 6.)
Bocor Fogadó (Kisharsány, Petőfi u. 33.)
Nagytótfalu Tájház (Nagytótfalu, Kossuth utca 36.)

A siklósi Gasztro- és Borbarátnők Borrendjének kóstolója a Pannonvin Zrt. Pincészet képviseletében a Göntér dombon (GPS: 45.8588669,18.3245733,252)

Kalmár Pince (Siklós, Csukma dűlő)

EBÉD: Gulyásleves

Villányi REDy kóstoló a Siklósi Várnál (Siklós, Vajda János tér 8.)

2. útvonal: Villány – Villánykövesd – Palkonya – Vokány – Siklós

Táv: 25 km
Térkép itt tekinthető meg
Gere Tamás és Zsolt Pincészete, Diófa Panzió & Bisztró (Villány, Diófás u. 1.)
Agancsos Pincészet (Villány, Baross Gábor utca 48.)
Wingert Pince (Villánykövesd, Petfői Sándor út 35.)
Mokos Pincészet (Palkonya, Hegyalja utca 1.)

EBÉD: Ropogós csirkecomb kukoricasalátával, párolt rizzsel

Trinitás Sajtműhely és Miszli Lakásétterem (Vokány, Kossuth u 87.)
Villányi REDy kóstoló a Siklósi Várnál (Siklós, Vajda János tér 8.)

3. útvonal: Villány – Villánykövesd – Palkonya – Siklós – Harkány

Táv: 30 km
Térképp ITT
Maczkó Róbert Pincészete (Villány, Baross Gábor u. 73.)
Blum Pince Villánykövesden (Villánykövesd, Pincesor 24.)

EBÉD: Gulyásleves

Trifla Kóstolóház (Palkonya, Fő u. 87.)
Ce-Ga Pincészet (Siklós, Zuhánya dűlő 4754 hrsz.)
Villányi REDy kóstoló a Siklósi Várnál (Siklós, Vajda János tér 8.)
Dráva Hotel Thermal Resort (Harkány, Bartók Béla u. 1.)

Jegyek elővételben 9 900 Ft / fő árban vásárolhatók 2023. június 28. 12:00-ig a Villányi Borvidék Weboldalán.
A jegy tartalmazza a frissítők (bor / szörp), valamint 4 állomáson a falatkák árát, valamint egytálételt és REDy kóstolót a Siklósi Várban.
További információk a szervező weboldalán találhatók.
A környéken számos helyen lehetőség van kerékpár bérlésre is, szóval annak sem kell aggódni, aki csak látogatóba jár a környéken és biciklire szállna.
Harkány pedig remek lehetőség arra, hogy megfáradt izmainkat ellazítsuk akár a gyógyfürdő, akár a strand területén, illetve szállodánk masszás vagy wellness helyiségeiben is. Figyelmükbe ajánljuk kiemelt Pihentető Wellness Napok csomagunkat, melyhez pezsgő vagy virág bekészítést is igényelhet, ha kedvesével érkezik hozzánk 🙂
Pihentető Wellness Napok

Harkányba le, Xavinba be, Villányba ki, bringára fel! 😉

Siklós 🏇 kettesfogathajtó verseny
2024-07-13 10:00 - 16:00 | Siklós, Régi Vásártér, Mattyi út, Siklós, Baranya, 7800, Magyarország
Siklós, kettesfogathajtó verseny – 2024!
Ahogy a korábbi években pl. Nagyharsány, Beremend, sőt Harkány is rendezett már fogathajtó versenyeket, úgy most Siklós is teret ad ennek az eseménynek.
A Siklósi Lóbarátkör Hagyományőrző Sportegyesület „C” kategóriás kettesfogathajtó versenyt rendez Siklóson 2024.07.13-án 10:00-tól a Régi Vásártéren.
A verseny OB pontszerző verseny Baranya Vármegye számára.
Tervezett napirend:

8:00 – Fogatok érkezése a versenyre, nevezés
9:00 – Technikai értekezlet, sorsolás
10:00 – 12:00 – Akadályhajtás 1. és 2. fordulója
12:00 – Ebéd (a versenyzők részére)
13:00 – Akadályhajtás összevetés
14:00 – Vadászhajtás
15:00 – Ünnepélyes eredményhirdetés

A helyszínen büfé üzemel, a szervezők mindenkit sok szeretettel várnak!
Fogathatjó verseny Siklós városában az országos bajnokság részeként, 2024.07.13.

Siklósi Borszalon 2024
2024-08-02 18:00 - 23:30 | Siklósi Vár, Vajda János tér 8., Siklós, Baranya, 7800, Magyarország
Siklósi Borszalon 2024 – a tavalyi esemény nyomán!
Mi juthat eszébe az embernek Siklósról és úgy általában a dél-baranyai régióról?
🍷 Kiváló minőségű fehér-, rozé- vagy vörösborok? 🍷
🏰 Vagy talán a Siklósi Vár és annak egyedi hangulatú terasza? 🏰
🌊 Netán egy jó csobbanás Harkányban, ha már a környéken járunk? 🌊
Jó hírünk van, ugyanis ismét lehetősége lesz mindhárom opcióra…
A Siklósi Borszalon 2024-ben is folytatódik!
Az esemény a vár egyedülálló panorámáját és a prémium minőségű borokat ötvöző borkóstolóként – exkluzív módon a Siklósi Vár teraszán – folytatná a tavalyi nagy sikerű eseményt 2024-ben is, méghozzá augusztus 2-án pénteken a Villányi Borvidék szervezésében.
A teraszon 18:00-22:00-ig várják az érdeklődőket, a hangulatról DJ gondoskodik. Vendégeink a rendezvény keretében a villányi és siklósi borászatok személyes prezentálásában kóstolhatják meg a legkiválóbb villányi nedűket.
Kitelepülő pincészetek:

Ábel Pince
Bíbor Birtok
Bock Pince
Bodor Borászat
Fritsch Pince
Gere & Schubert
Gere Tamás & Zsolt Pincészete
Günzer Tamás Pincészete
Ipacs Szabó Birtok
Koch Csaba Villány
Riczu Tamás Borászata
Sauska
TOP12 Villányi Franc válogatás
Villányi REDy közösségi stand

A jó hangulatról DJ Kau gondoskodik.

🎫 Jegyárak, jegyvásárlás 🎫
A Siklósi Borszalonra jegyvásárlás ITT lehetséges.

Elővételes jegy 2024. augusztus 1. 23:00-ig: 5900 Ft
Elővételes páros jegy (2 fő részére) 2024. augusztus 1. 23:00-ig: 10900 Ft
Helyszíni jegyár: 7900 Ft
Pohárbérlésre a helyszínen lesz lehetőség, melynek díja 2000 Ft. (Csak készpénzben fizethető!)

A jegyár tartalmazza a borok kóstolását, valamint a Siklósi Vár aktuális időszakos kiállításának megtekintését.
Összekötné az eseményt egy mini vakációval Harkányban?
Ne habozzon, mert szállodánkban jó ajánlat várja… előre megvásárolt fürdő belépővel!
https://www.xavinhotelharkany.hu/room/mini-vakacio-1-napos-strandfurdo-belepovel/

Siklósi Várfesztivál 2024 - Desh, Kowalsky meg a vega
2024-08-09 - 2024-08-11 | Siklósi Vár, Vajda János tér 8., Siklós, Baranya, 7800, Magyarország
Siklósi Várfesztivál 2024 – előzetes infók már most a Xavin oldalán!
A tavalyi eseményhez hasonlóan idén is jobbnál – jobb fellépők, csaták, díszszemlék, hagyományőrző programok tarkítják majd a Siklósi Várfesztivált, mely 2024.08.09. – 11. között kerül megrendezésre. Középkor, lovagi tornák, látványos felvonulás, párviadalok, trubadúrok és csatajelenetek sora „vár” mindenkit. Vásári forgatag és folyamatos attrakciók a színpadon, napközben a hagyományőrzésé a főszerep, este koncertek várnak mindenkit!
Siklósi Várfesztivál 2024 – programok napközben

08.09. Péntek

10:30 SIKLÓSI VAR TÖRTÉNETE
11:15 RENESZÁNSZ A MÁTYÁS KORÁBAN
12:00 DÍSZLÖVÉS
12:30 DIE WILDE JOBB – VIKING HARCÁSZATI BEMUTATÓ
13:00 TÖRÖK MEGSZÁLLÁS
14:00 IGAZÁN SÖTÉT KÖZÉPKOR
15:00 HARCÁSZATI BEMUTATÓ

08.10 Szombat

10:00 FELVONULÁS (INDULÁS A POSTA PARKTÓL)
10:30 POLGÁRMESTERI KÖSZÖNTŐ
10:45 PAVANE ZÁSZLÓFORGATÓK
11:20 HARAMZA TESTVÉREK HARCÁSZATI BEMUTATÓJA
11:30 HARCÁSZATI BEMUTATÓ
12:00 DÍSZLÖVÉS
12:20 SOLYMÁSZ BEMUTATÓ
13:00 FEKETE SEREG
13:20 HARAMZA TESTVÉREK HARCÁSZATI BEMUTATÓJA
13:30 SZELINDEK REGIZENE
14:00 TÖRÖK MEGSZÁLLÁS
14:30 CSATA A VARKERTBEN
15:15 HARCASZATI BEMUTATÓ
16:00 HARAMZA TESTVÉREK HARCÁSZATI BEMUTATÓJA

08.11. Vasárnap

10:00 TÖRÖK MEGSZÁLLÁS
10:30 HARCASZATI BEMUTATÓ
11:00 HARAMZA TESTVÉREK HARCÁSZATI BEMUTATÓJA
11:20: SOLYMÁSZ BEMUTATÓ
12:00 DÍSZLÖVÉS
12:15 TÖRÖK MEGSZÁLLÁS
12:30 HARCÁSZATI BEMUTATÓ, NEHÉZVÉRTES CSATA
14:00 HARCÁSZATI BEMUTATÓ
15:00 CSATA A VÁRKERTBEN

Mindezek mellett TÁBORI ÉLETKÉP BEMUTATÓKKAL, PÁNCÉLSIMOGATÁS, KÉZMŰVES VÁSÁR ÉS MINDEN AMI KÖZÉPKOR!
Várfesztivál Siklós 2024, nappali programok
Siklósi Várfesztivál 2024 – koncertek

08.09. péntek, 17:00

T. Danny
Desh
🎫 Jegyvásárlás

08.10. szombat, 15:00

Nagy Feró és a Beatrice
Kowalsky meg a Vega
🎫 Jegyvásárlás

Yewo, Nihil Chips, Dj. Pepe, Dj. Tom-I
Jegyelővétel a rendezvényre már most lehetséges az alábbi linken.
Siklósi Várfesztivál 2024 – Desh, T.Danny, Kowalsky meg a Vega, Beatrice, Nagy Feró

Hogy biztosítsa jelenlétét a rendezvényen, foglalja le szállását már most a közeli Harkány városában, ahol a 200 éves történelemre visszatekintő gyógyfürdő és strand mellet a több, mint 20 éve megnyitott – a fürdő közelségében fekvő – Xavin Hotel Harkány **** Wellness & Restaurant is várja Önt kiemelt csomagajánlataival, azok közül is különösen az alábbival:
https://www.xavinhotelharkany.hu/room/mini-vakacio-1-napos-strandfurdo-belepovel/

Magyar Himnusz - kiállítás Siklóson 🏰
2024-08-18 17:00 - 2024-10-01 17:00 | Siklósi Vár, Vajda János tér 8., Siklós, Baranya, 7800, Magyarország
Magyar Himnusz – örömmel jelentjük, hogy az idei Siklósi Szalon mellett újabb állandó kiállítás nyílik Siklós várában 2024.08.18.-án 17 órakor.
⚜⚜⚜
A Tenkes Csárda, Józsa Judit Művészeti Alapítvány és a Siklósi Vár szervezésében létrehozott Kárpát-medencei keresztény magyar kortárs alkotóművészeti kiállítás minden bizonnyal színt visz a térség kulturális életébe.
A Józsa Judit Művészeti Alapítvány a himnusz születésének 200. évfordulója tiszteletére nyílt képző-, nép- és iparművészeti pályázatot hirdetett kizárólag profi alkotók számára. Emellett felkértek a részvételre a Kárpát-medencéből és az anyaországból kiemelkedően alkotó kortárs keresztény magyar művészeket. Az így készült tárlat fókuszba állítja a nemzeti művészet kiemelt fontosságát, bemutatja annak magas színvonalát és példát mutat az összefogásról, a keresztény szellemiségről, a magyar lélekről. Összesen 83 művész alkotását, 91 műtárgyat lehet megnézni a Siklósi Várban.
Forrás: bama.hu
Az esemény várbelépővel látogatható.

A megnyitó napján köszöntőt mond Riegl Gábor, Siklós polgármestere.
Fővédnök: Vitályos Eszter kormányszóvivő
A kiállítást megnyitja: Józsa Judit kerámiaszobrász
Zenei közreműködés: Dolce Hegedűegyüttes

Kalandorok éjszakája 🌙 Siklós - 2024
2024-08-30 17:00 - 2024-08-31 10:00 | Apró Paták Lovas Sportegyesület, Postaszállás u. 11., Siklós, Baranya, 7800, Magyarország
Kalandorok éjszakája Siklóson – hasonlóan a tavaly megrendezett eseményhez – 2024-ben is Siklóson!
Érdeklődsz a bázis építés iránt, vagy körbeülnéd a nyár zárásaként a tábortüzet, esetleg részt vennél egy éjszakai bátorságtúrán Siklóson?
Akkor a Kalandorok Éjszakája rendezvényt Neked találták ki!
Az Apró Paták Lovas Sport Egyesület szervezésében Kardos Renáta és Bohár Ervin egy olyan nyárzáró programot szerveznek 2024.08.30. 17 órától másnap délelőtt 10-ig, amely minden bizonnyal örökre szóló élmény lesz!
Jelentkezés: kalandorsiklos@gmail.com vagy telefonon (+36 70) 622 2116
Részvételi díj: 4 500 Ft

Buga Jakab kerékpártúra 2024, Siklós
2024-09-07 | Siklósi Vár, Vajda János tér 8., Siklós, Baranya, 7800, Magyarország
Buga Jakab biciklitúra 2024 – a tavalyi eseményhez hasonlóan szeptember hetedik napjára egy szabadtéri sporteseményre invitáljuk Önöket Siklósra, a Buga Jakab biciklitúra rendezvényére! A vállalkozó szellemű és sportszerető bringások négy távon mérettethetik meg állóképességüket, kitartásukat – és lehetnek részesei a csodás Dél-Baranya két keréken való megismerésének vagy újbóli bebarangolásának!
A várból indulva az érdeklődők bejárják a Dráva partját, áttekernek a Horvát határon, majd vissza Siklósra. A 82 kilométeres túra alatt láthatnak néhányat a méltán híres Villányi borvidék pincéi közül a számtalan kulturális- és természeti csoda mellett.

Családi kör – 30 km
Szülinapi kör – 46 km
Buga Jakab – 82 km
Kétkör – 112 km

A résztevők száma 400 főben korlátozott.
További részletek ITT!
Találkozzunk a Siklósi Várnál 2024.09.07-én!
Buga Jakab kerékpártúra Siklóson, 2024.09.07.

Utcák, terek, arcok - kiállítás Siklóson
2024-09-10 17:00 - 2024-09-30 17:00 | Siklósi Térségi Könyvtár és Ismeretközpont, Köztársaság tér 8., Siklós, Baranya, 7800, Magyarország
Utcák, terek, arcok – egy kiállítás Siklóson 2024.09.10. – 2024.09.30. között!
Az ősz első tárlatán egy eddig rejtőzködő siklósi alkotó, Fazekasné Nagy Margit festményeit mutatjuk be. Sok siklósi vonatkozású tájképpel, és portrékkal is talákozhatnak az érdeklődők ezen a kiállításon, melynek megnyitó ünnepsége 2024. szeptember 10-én, 17 órakor kezdődik.Mindenkit szeretettel várunk!A kiállítás megtekinthető a könyvtár nyitvatartási idejében, 2024. szeptember 30-ig.

Szüreti Gördülő Dűlők 2024 - Villány
2024-09-14 10:00 - 17:00 | Villány, pincesor, Baross Gábor utca, Villány, Baranya, 7773, Magyarország
Szüreti Gördülő Dűlők 2024-ben is – a tavalyi esemény és a júniusban is megrendezett Gördülő Dűlők mintájára megrendezett spotolási – kikapcsolódási lehetőség két keréken, csodás őszi tájakon és pincefalvakon át, a villányi borászatok közreműködésével a Villányi Borvidék szervezésében, 2024.09.14-én!
Finom frissítők és falatok várnak minden jelentkezőt az állomásokon – idén immár hat lesz belőlük – sőt elővételes jegy esetén egy ebéd is része a programnak 2024-ben.
Regisztráció: 10:00 – 11:00 Gere Tamás és Zsolt Pincészete (Villány, Diófás u. 1.)
Állomások látogatása: 10:00 – 17:00. Ettől eltérő nyitvatartással működő állomásokat a leírásban jelöljük.
Mindenki egyénileg, a saját tempójában haladhat, az állomások sorrendje szerint.
Fedezzük fel együtt a csodás tájakat Villánytól Siklósig – Villánykövesd, Nagyharsány, Palkonya, Vokány érintésével – 2 különböző távon és útvonalon, számos borászat portáját megismerve!

Szüreti Gördülő Dűlők Villány, 2024, útvonalak

1. útvonal:

18 km: Villány – Kisharsány – Nagytótfalu – Siklós
Gere Tamás és Zsolt Pincészete, Diófa Panzió & Bisztró (Villány, Diófás u. 1.)

1 dl rozé/rozé fröccs, limonádé, kenegetős falatkák (sajtkrémes, töpörtyűs, szalámis)

Bocor Fogadó (Kisharsány, Petőfi u. 33.)

1 dl rozé/rozé fröccs/limonádé és kemencében sült fokhagymás lepény

Nagytótfalui Tájház (Nagytótfalu, Kossuth utca 36.)

EBÉD: Tárcsán sült csirkemell, sült krumplival és kovászos uborkával
Pannonvin borok, házi szörpök, kézműves lekvárok

Ce-Ga Pincészet (Siklós, Zuhánya dűlő 4754 hrsz.)

1 dl bor vagy háziszörp, falatkákkal
Villányi REDy kóstoló a Siklósi Várnál (Siklós, Vajda János tér 8.) 12:00-17:00
Hotel Castello & Thermal Spa fürdőbelépő (nyitvatartás: 20:00 óráig)

2. útvonal:

25 km: Villány-Villánykövesd-Vokány-Siklós
Gere Tamás és Zsolt Pincészete, Diófa Panzió & Bisztró (Villány, Diófás u. 1.)

1 dl rozé/rozé fröccs, limonádé, kenegetős falatkák (sajtkrémes, töpörtyűs, szalámis)

Maczkó Róbert Pincészete (Villány, Baross Gábor u. 73.)

1 dl bor / háziszörp, kóstolótál: sonka, sajt, olíva, szőlő

Blum Pince Villánykövesden (Villánykövesd, Pincesor 24.)

1 dl rozé/ limonádé, pogácsa

Trinitás Sajtműhely és Miszli Lakásétterem (Vokány, Kossuth u 87.)

EBÉD: Túrótorta/sajttál, és bor/bodzalimonádé

Villányi REDy kóstoló a Siklósi Várnál (Siklós, Vajda János tér 8.) 12:00-17:00
Hotel Castello & Thermal Spa fürdőbelépő (nyitvatartás: 20:00 óráig)

A Szüreti Gördülő Dűlők karszalagoddal ingyenesen csobbanhatsz a siklósi Hotel Castello & Thermal Spa medencéiben az Élménybringatúra utolsó állomásaként.
Jegyek elővételben (ebéddel): 9.900 Ft/fő (2024.09.13. 10:00-ig), jegyvásárlás ITT lehetséges.
Helyszínen (ebéd nélkül): 12.000 Ft/fő
A jegy tartalmazza:

frissítők 5 állomáson (bor/szörp)
falatkák 4 állomáson
ebéd 1 állomáson
ingyenes belépés a siklósi Thermal Spa Fürdőbe

A helyszíni jegyár csak készpénzben kiegyenlíthető.
A környéken számos helyen lehetőség van kerékpár bérlésre is, szóval annak sem kell aggódni, aki csak látogatóba jár a környéken és biciklire szállna.
Szervező: Villány-Siklósi Borút Egyesület

Harkány egy remek lehetőség arra, hogy megfáradt izmainkat ellazítsuk akár a gyógyfürdő, akár a strand területén, illetve szállodánk masszás vagy wellness helyiségeiben is. Figyelmükbe ajánljuk Pihentető Wellness Napok csomagunkat, melyhez pezsgő vagy virág bekészítést is igényelhet, ha kedvesével érkezik hozzánk 🙂
Pihentető Wellness Napok

Harkányba le, Xavinba be, Villányba ki, bringára fel! 😉

Állati nap Siklóson!
2024-10-05 10:00 - 16:00 | Siklós, Postaszállás, Mattyi út, Siklós, Baranya, 7800, Magyarország
Állati nap Siklóson 🐕🐴🦌🐄 2024.10.05-én 10:00 – 16:00 között 🐷🐑🐐🐇 a Tenkesalja Állatvédő Egyesület szervezésében!
INGYENES Programok reggel 10 órától:

Megnyitó
„Keverék” kutyaszépségverseny
Rajzverseny eredményhirdetés
Szabadegyetemek
Podcast videók
Hangoló bábelőadás
Baromfi kiállítás

Ezen kívül egész napos:

Lovagoltatás
Cukorágyú
Arcfestés
Lufihajtogatás
Csillámtetoválás
Légvár
Kézműves foglalkozás
Íjászat
Kosárfonás
Fúvócsövezés
Állatvédelmi portál a Siklósi Rendőrkapitányság jóvoltából

INGYENES LÁNGOS 11:00-tól a készlet erejéig!

Őszi koncertek a Siklósi Várban
2024-10-12 19:00 - 23:30 | Siklósi Vár, Vajda János tér 8., Siklós, Baranya, 7800, Magyarország
Őszi koncertek a Siklósi Vár Lovagtermében 2024.10.12-én, méghozzá a Kerekasztal Lovagjai és a Szabó Család társaságában! 🙂
🏰
Tervezett menetrend:

19:00 – kapunyitás
20:00 – Kerekasztal Lovagjai
21:45 – Szabó Család

Az esemény díjtalanul látogatható!

Rettegés Éjszakája - Siklósi Vár 👻
2024-10-26 15:00 - 23:00 | Siklósi Vár, Vajda János tér 8., Siklós, Baranya, 7800, Magyarország
Rettegés éjszakája a Siklósi Várban? 😬🎃
Na de ne szaladjunk ennyire előre! Nézzük meg először azt, hogy milyen lehetőségek is vannak Harkány környékén, ha itt nyaralunk?
Értelemszerűen ott a gyógyfürdő és a strand, mely idén a 200 éves jubileumát ünnepli és számos felújított részleggel, élményvilággal vár mindenkit 0 – 99 éves korig. Aztán adja magát Pécs, a felsorolhatatlan mennyiségű kulturális és könnyűzenei eseménnyel, a csodaszép, nyüzsgő, mediterrán hangulatú belvárossal, valamint Villány, a térséghez illeszkedő prémium borokkal.
Mi a helyzet akkor, ha 2024.10.26-án 15 órától épp valami extrémebb élményre vágynánk?
Nos ez esetben a tavaly nyári eseményhez hasonlóan eljött a Rettegés Éjszakája! A Siklós Várban sötétben járhatjuk be a létesítmény rejtett zugait… fura neszeket hallva… mintha csak a vár szellemei elevenednének meg és próbálnának ránk ijeszteni… kibővítve napközbeni programokkal és VérEbekkel.
A Siklósi Várban ezen a napon a történelem és a Halloween találkozik! 🎃🏰
Nappali programok:

15:00 – Kutyás őrző-védő tréning és bemutató: Tapasztald meg, mire képesek a hűséges őrzők, és nézd meg őket akció közben!
16:00 – Tökfaragó verseny: Mutasd meg kreativitásod és alkoss ijesztő vagy éppen mókás töklámpásokat!
17:30 – Jelmezverseny: Öltözz be kedvenc rémségednek vagy hősödnek, és nyerj a legkreatívabb jelmezzel!
18:00 – Jelmezverseny eredményhirdetés.

Esti programok:

19:00 – Filmvetítés a Lovagteremben: Amint leszáll az este, egy a rendezvény hangulatához illő horrorfilm vetítése kezdődik (A filmre a mozijegyek korlátozott számban kaphatók).
21:00 – Vártúra a sötét részeken: Fedezd fel a vár titokzatos, sötét zugait egy hátborzongató éjszakai túrán! A rutinosabb résztvevők már tudhatják, hogy a bátorságot nem szabad otthon hagyni.
19:00-tól – Halloween party: A vártúra ideje alatt és zárásként, a jó hangulatért Dj. Duly felel a Várudvarban.

A helyszíneken büfé üzemel, így étel és ital behozatala nem megengedett!
Árak:

A napközbeni programokon való részvétel ingyenes!
Vártúra és Halloween party

ELŐVÉTELBEN 3.500,-/fő + mozijegy 400,-/fő.
HELYSZÍNEN 4.000,-/fő + mozijegy 400,-/fő
(Mozijegyek korlátozott számban kaphatók).

Halloween party: 1.500,-/fő

Jegyek kaphatók a Siklósi Vár jegypénztárában, korlátozott számban.
A program csak 14 éven felülieknek ajánlott.
Foglalja szállását őszi kikapcsolódás csomagajánlatunkkal, 1 napos fürdő belépővel. Ne hagyja ki Baranya és az Ormánság eseményeit sem, ha már erre jár – jelen esetben egy kis rettegést a a Siklósi Vár falai között!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/

Siklós 80 - kiállítás Siklóson
2024-11-29 17:00 - 2024-12-21 19:00 | Siklósi könyvtár, Köztársaság tér 8., Siklós, Baranya, 7800, Magyarország
Siklós 80 kiállítás Siklóson – a német és szovjet megszállás 80. évfordulója alkalmából 2024.11.29-én a Siklósi Könyvtárban.
Magyarország a második világháború során először német, majd szovjet megszállás alá került. 1944 márciusában a német csapatok megszállták az országot (Margaréta-hadművelet), miután a náci vezetés úgy ítélte meg, hogy Magyarország kezd eltávolodni a német szövetségtől. Ezután a magyar kormányzati ellenállást felszámolták, és a zsidó lakosság deportálása felerősödött.
1944 őszén a front átvonult az országon, és a Vörös Hadsereg fokozatosan felszabadította Magyarországot a németek uralma alól, de ezzel egyidejűleg a szovjet megszállás kezdődött. Ez politikai és gazdasági átrendeződést hozott, amely a kommunista hatalomátvétellel és a szovjet típusú diktatúra kiépülésével zárult a háború után.
A kiállítást Balázs Csaba, a Siklósi Vár-és Múzeumbaráti kör elnöke nyitja meg.

Siklósi Advent és Adventi Sokadalom a várban!
2024-12-01 16:00 - 2024-12-22 19:00 | Siklósi Vár, Vajda János tér 8., Siklós, Baranya, 7800, Magyarország
Siklósi Advent a Siklósi Várban és december 22-én a Máriagyűdön, Adventi Sokadalommal, kerékpárosversennyel, traktoros felvonulással, hasonlóan a tavalyi nagysikerű eseményhez!
A Xavin eseménynaptárában szerencsére csak gyűlnek és gyűlnek az adventi programok, ami azt jelenti, hogy a városba látogatók számára biztosan lesz program 1-1 hétvége alkalmából decemberben. Most Siklós városa csatlakozik a sorhoz és hirdeti meg eseményeit:

2024.12.01., vasárnap: adventi műsorok a Siklósi Német Nemzetiségi Önkormányzat szervezésében, gyertyagyújtás / Organisiert von der Deutschen Selbstverwaltung Siklós, Kerzenbeleuchtung

14:00 – A Harkányi Német Nemzetiségi Önkormányzat Singvögel kórusa / Singvögel Chor der Harkaner Deutschen Selbstverwaltung
15:00 – A Villányi Kikerics Óvoda / Der Kindergarten „Kikerics” aus Wieland
15:20 – Villányi Német Nemzetiségi Önkormányzat Fúvószenekara / Blasorchester der Deutschnationalen Selbstverwaltung Villány
16:00 – Eredeti Graner Sparrows
17:00 – Leőwey Táncegyüttes / Leőwey-Ensemble
18:00 – Gyertyagyújtás / Kerzenbeleuchtung
Adventi vásár, forralt bor, finom ételek, Játékország. mindenkit a csodásan feldíszített Siklósi Vár!

2024.12.06., péntek: 17 órától városi Mikulás ünnepség Máriagyűdön, 17:30-tól pedig Siklóson a Mária utcában!
2024.12.08., vasárnap: Cyclo-Cross Magyar Kupa Kerékpárverseny, 4.forduló
2024.12.15., vasárnap: adventi műsor és ünnepvárás a Siklósi Várban 14 órától
2024.12.22., varánap, Máriagyűd – Siklós: Adventi fénytraktoros felvonulás

A programok és adventi műsorok mellett a helyszínen kirakodóvásár, kézműves termékek, karácsonyi finomságok és népi játékok várnak mindenkit!

Siklósi Advent 2024, programfüzet, dec. 1.

Fénytraktoros felvonulás 🚜
2024-12-22 16:30 - 18:00 | Máriagyűd, Bazilika, Vujicsics T. u. 66., Máriagyűd, 7800, Magyarország
Fénytraktoros felvonulás Máriagyűd és Siklós között 2024.12.22-én, idén első alkalommal!
De mit is jelent ez pontosan?
A traktorok szépen feldíszítve, fényárban tesznek meg egy útvonalat a két település között, a szervezők pedig adományt gyűjtenek a Tábitha Gyermek hospice Ház építésére. Jónak lenni jó!
🚜🎅🎄✨
Az útvonal:

16:30-17:00 Máriagyűd, Árkos utca – Járó P. utca (Bazilika előtt megálló)
17:00 Indulás Siklósra, Vujicsics T. utca – Szentkút utca -Pécsi utca
Siklós: Gyűdi út – Felszabadulás utca – Dózsa Gy. utca – Széchenyi utca – Felszabadulás utca
17:30 Érkezés a Siklósi Fagyizó előtti parkolóba (Postával szemben)

Szeretettel, valamint meleg teával, forralt borral, kis harapnivalóval várnak a szervezők minden kedves Érdeklődőt!

Rockkarácsony 🎸 Siklóson!
2024-12-25 19:00 - 23:30 | Siklósi Vár, Vajda János tér 8., Siklós, Baranya, 7800, Magyarország
Rockkarácsony Siklóson 2024.12.25-én 20:00-tól, karácsony első napján a Siklósi Vár lovagtermében!
Fellépők:

20:00 – Nihil Chips
21:00 – Ska-B
22:00 – The Garden

Kapunyitás: 19:00
Belépő: 2000 Ft / fő
A helyszínen büfé üzemel!

Újévi koncert 🎺 Siklóson
2025-01-11 17:00 - 19:00 | Siklós, Táncsics Mihály Gimnázium, Gyüdi út 2., Siklós, Baranya, 7800, Magyarország
Újévi koncert Siklóson 2025.01.11-én 17 órától a siklósi Táncsics Mihály Gimnázium Sportcsarnokában!
Fellép a Siklósi Ifjúsági Fúvószenekar
Vezényel: Juhász Tibor
Közreműködik: Villányi Fúvószenekar és Pécs város Mazsorett Együttese és Tánckara
Művészeti vezető: Hajdú Orsolya
Műsorvezető: Szabó Kata
A Siklósi Ifjúsági Fúvószenekar a város zenei életének egyik meghatározó szereplője, amely évtizedek óta hozzájárul a kulturális élet gazdagításához. A zenekar fiatal tagjai lelkesedéssel és elhivatottsággal ápolják a fúvószene hagyományait, miközben modern dallamokkal is gazdagítják repertoárjukat. Rendszeresen fellépnek helyi és regionális rendezvényeken, valamint nemzetközi fesztiválokon, ahol számos elismerést szereztek már. A közösségépítés és a zenei nevelés is fontos szerepet játszik a zenekar életében, így a fiatalok nemcsak kiváló zenészekké, hanem összetartó közösség tagjaivá is válnak.
Eseménynaptárunkban is számos olyan programlehetőséget igyekszünk bemutatni, melynek a zenekar részét képezi.

Siklósi vesszőszentelés
2025-01-22 10:00 - 12:00 | Siklós, Zuhánya-dűlő, Zuhánya-dűlő, Siklós, Baranya, 7800, Magyarország
Siklósi vesszőszentelés Vince-nap alkalmából 2025.01.22-én 10 órai kezdettel!
A „hagyományos”, nagypéntekhez közeli – jellemzően barka ágakon végzett vesszőszentelés mellett – létezik Vince-napi vesszőszentelés is, amely a szőlőtermesztéssel és a borászattal kapcsolatos népi hagyományokhoz kötődik. Szent Vince napját január 22-én ünneplik, és ez az egyik legfontosabb nap a szőlészek és borászok körében, mivel a hagyomány szerint ezen a napon jósolják meg az adott év szőlőtermésének bőségét.
A Vince-napi vesszőszentelés során a gazdák gyakran lemetszenek néhány szőlővesszőt, amelyeket a templomban megszentelnek, vagy egyszerűen otthon helyeznek vízbe, hogy kihajtsanak. Az ezekről a vesszőkről növő rügyek állapotából következtettek arra, milyen lesz az adott év termése.
A szőlősgazdák ezen a napon imádkoztak Szent Vince közbenjárásáért, hogy a termés gazdag és bőséges legyen. A néphagyományban az is szokás volt, hogy a szőlőtőkék között borral locsoltak, és Vince-napi borünnepeket tartottak, hogy biztosítsák a termőföld áldottságát.
Ez a hagyomány ma is él sok borvidéken, különösen olyan helyeken, ahol fontos szerepet játszik a szőlőtermesztés és a borászat, például Tokajban, Villányban, a Balaton környékén, de természetesen a Siklósi régióban is. A Vince-napi vesszőszentelés tehát a szőlészet és a keresztény vallási hagyományok sajátos ötvözete.
Helyszín: Zuhánya-dűlő kereszt

Kézimunka kiállítás Siklóson
2025-02-20 - 2025-03-15 | Siklósi könyvtár, Köztársaság tér 8., Siklós, Baranya, 7800, Magyarország
Kézimunka kiállítás Siklóson 2025.02.20. – 2025.03.15. között!
A siklósi hölgyek közül többen csoportban, de sokan egyénileg is alkotnak különböző kézimunka technikákkal.
A könyvtár emeleti galériájában február 20-án délután egy órától 3 héten át látogatható az a tárlat, mellyel igyekszünk bemutatni milyen csodás remekművek születnek akár a „Retro-lányok”, akár a „Foltvarrók köre” kezei alatt.
Olyan kézimunkákat kértünk tőlük, melyek már a tavaszt idézik, amit mindannyian nagyon várunk. Szeretettel hívunk mindenkit, aki gyönyörködni szeretne ezekben a szépségekben, hogy március 15-ig jöjjön és nézze meg a tárlatot a könyvtár nyitvatartási idejében.
Minden érdeklődőt szeretettel várnak a szervezők!
